sa kabilang dako, kung ano ang tunay na katuturan ng hindi pagsangayon ni tirso sa mungkahing sila'lumagay na sa panatag, ay siyang hindi nahulaan ng matalinong si elsa. mangyari'tuwinang mapaguusapan ang bagay na iyan ay kaagad nang tatawagan ng makata ang alaala ng mestisa tungkol sa kinakailangang pagpapakahinahon ng sinomang gaya nila na tumutuntong sa gayong baytang ng kabuhayan. sa mahabang lakbayin, ani tirso, ay hindi nababagay ang pusok ng loob at pagsusumugod ng lakad; kinakailangan ang tiyaga, ang pagiingat at tulong ng panahon. at ang pagaasawa ay iyang madawag at mahahabang lakbayin na di matatagpusan sa pahangos at walang tuos na pagtakbo. saka, ang pagaasawa, anya pa, ay bunga ng halamang may likas na pangakit: may bulo sa balat, masarap ang amoy, maganda ang hugis at biglaw pa'may marikit nang kulay na sapat ipaglaway ng sinomang pihikang makamamalas.